 Madaxweynaha Jamhuuriyadda Somaliland, Mudane Muuse Biixi Cabdi, waxa uu si mug leh u bogaadiyey masuuliyiinta iyo shaqaalaha wasaaradda Hawlaha guud iyo horumarinta sidadka, waxana uu ku dhiirrigeliyey inay laban-laabaan dedaalkooda, isla markaana maanka ku hayaan in wixii ummaddu qabsato guul lagu gaadhi karo, isagoo caddeeyey inuu si dhaw ula shaqayn doono, waxana isaga oo arrimahaas ka hadlaya uu yidhi,Waan hambalyeynayaa wasaaradda Gaadiidka iyo Horumarinta Jidadka, si gaar ahna waxan u hambalyeynayaa, farsamada waddooyinka, waxana aan idinku bogaadinayaa in muddadii sanadka ahayd aad dhammayseen 57-KM, haddii Toddobadii biloodba intaas la dhammeeyo, waddooyin badan baa inoo dhammaanaya, innaga oo wax qabsanno mooyaane cidina waxba inoo qaban mayso, dal walbana dadkiisa ayuun baa dhista, aad iyo aadna waan idiin bogaadinayaa, waanan idinla shaqaynayaa. 